Diari Oficial de la Generalitat Valenciana


Sumari del DOGV 4518, del 10-06-2003 (2003/6440)

RESOLUCIÓ de 27 de gener de 2003, del conseller d'Obres Públiques, Urbanisme i Transports, per la qual s'aprova definitivament la modificació número 18 del Pla General de Gandia (València), relativa al Parc Públic del Grau.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4518

Data del DOGV
:   10-06-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/6440


Data del document
:   27-01-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Gandia
    * pla d'urbanisme

RESOLUCIÓ de 27 de gener de 2003, del conseller d'Obres Públiques, Urbanisme i Transports, per la qual s'aprova definitivament la modificació número 18 del Pla General de Gandia (València), relativa al Parc Públic del Grau. [2003/F6440]
  
Vist l'expedient referit a la modificació número 18 del pla general relativa al Parc Públic del Grau del municipi de Gandia (València), i de conformitat amb els següents,
  
Antecedents de fet
  
Primer. El projecte es va sotmetre a informació pública mitjançant acord del Ple de l'ajuntament en la sessió realitzada el dia 7 de març de 2002. Després del pertinent període d'exposició pública, en el qual no es van presentar al·legacions, va ser aprovat provisionalment pel mateix òrgan amb data 4 de juliol de 2002.
  
Segon. El projecte consta de memòria i plànols d'informació i d'ordenació.
  
Tercer. Gandia té un pla general homologat a la Llei Reguladora de l'Activitat Urbanística aprovat definitivament pel conseller d'Obres Públiques, Urbanisme i Transports amb data 11 de març de 1999.
  
Quart. La Comissió Territorial d'Urbanisme, en la sessió realitzada el dia 20 de desembre de 2002, va acordar informar favorablement sobre la modificació número 18 del Pla General de Gandia relativa al Parc Públic del Grau i elevar proposta al conseller d'Obres Públiques, Urbanisme i Transports de la seua aprovació definitiva.
  
Fonaments de dret
  
Primer. La tramitació ha sigut correcta, d'acord amb el que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en avant, LRAU).
  
Segon. La documentació està completa, als efectes del compliment del que preceptua l'article 27 de la LRAU.
  
Tercer. L'objecte de la modificació és qualificar de xàrcia primària d'equipaments comunitaris els terrenys del Parc Públic del Grau. Es tracta d'una àrea de 19.000 metres quadrats de superfície, que en el planejament vigent està qualificada de xàrcia primària d'espais lliures, parcs públics i esportius.
  
La modificació es justifica de forma general en la necessitat de permetre usos vinculats al Grau i en particular a possibilitar la construcció d'un embarcador, ja que en estos moments no hi ha un lloc adequat per al manteniment d'embarcacions.
  
El canvi de qualificació pretés es justifica des del mateix Pla General de Gandia, ja que establix un estàndard de xàrcia primària de parc públic molt superior al mínim establit en la Llei Reguladora de l'Activitat Urbanística, per la qual cosa la pèrdua de l'1,10% que esta modificació comporta, no incidix en la naturalesa de la reserva de parc públics, ja que es produïx una permuta entre usos dotacionals públics de la xàrcia primària.
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat Valenciana, tal com arreplega l'article 40 de la LRAU.
  
Quart. El conseller d'Obres Públiques, Urbanisme i Transports és competent per a l'aprovació definitiva del present expedient, en virtut del que disposa l'article 39 de la LRAU en relació amb l'article 6.D) del Reglament dels Òrgans Urbanístics de la Generalitat Valenciana aprovat per Decret 77/1996, de 16 d'abril, del Govern Valencià.
  
Vistos els preceptes legals citats i la resta de general i pertinent aplicació, i de conformitat amb l'Acord de la Comissió Territorial d'Urbanisme de València, resolc:
  
Aprovar definitivament la modificació número 18 del Pla General de Gandia (València) relativa al Parc Públic del Grau.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia següent de la notificació o publicació d'esta, de conformitat amb el que establixen els articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjuí que es puga interposar qualsevol altre recurs que estime oportú.
  
València, 27 de gener de 2003.- El conseller d'Obres Públiques, Urbanisme i Transports: José Ramón García Antón.